open-index/open-wikipedia-markdown huggingface dataset:
Hyperia galba

***Hyperia galba*** eller **«manetloppe»**, er en art i slekten *[[Hyperia]]* innenfor familien Hyperiidae - orden Hyperiidea - som inngår i gruppen av amfipoder. Den er en parasitt som blant annet vegeterer på maneter. Den er opptil 20 mm lang, og i stand til å vegetere på brennmanet uten å utløse neslegiften i brenntrådene.

Den er utbredt i de fleste verdenshav, også store deler av Atlanterhavet med Europa inklusive Norge og Sverige. Arten er plump og rund i kroppsform, hvit, gulbrun eller sølvfarget med ørsmå mørkerøde eller brune prikker. Selv for sin gruppe er hodet og øynene store, øynene er nyreformede og har grønnfarge eller brunt med grønnskjær. Hannen har lange antenner, mens de er  korte hos hunnene.

Arten lever på maneter, oftest på skivemaneter, ribbemaneter, sifonoforer eller palter. De spiser enten av manetens mageinnhold i magehulen, eller den kan spise av selve vevet til maneten. Hunner har ofte modne egg om våren, og klekker disse om sommeren. De klekkede larvene er ikke morfologisk sett utvokst, de får en mer utviklet bakkropp (abdomen) med baklemmer først etter at de er klekket.

## Referanser


## Eksterne lenker
*
John Collet Bredesen

**John Collet Bredesen** (født 20. januar 1806 på Breen, død 15. april 1880 på Jølstad) var en norsk verkseier og stortingsmann for Hedemarkens Amt i 1848 og 1851.

Han var sønn av bonde og tømmermerker Lars Bredesen og Ragnild Olsdatter. Han drev Hvam gård 1830–42 og eide Odals Verk 1842–65. Han var gift med Anne Pedersdatter Sæther fra Vinger og hadde en rekke barn.

Bredesen gikk konkurs i 1866 og mistet da alle sine eiendommer.

John Bredesen var oppkalt etter den norske slekten Collett, men uten å nedstamme fra denne. Blant hans etterkommere er bl.a. Grete Prytz Kittelsen.

## Referanser


## Litteratur
* Tom Jøran Bauer, *Gamle Hvam, Gårdens historie og veileder til samlingene*, Gamle Hvam Museum 1990, ISBN 82-90967-00-4

## Eksterne lenker
*
Fred Forbát

**Alfred (Fred) Forbát** inntil 1915 **Alfred Füchsl**, (født 31. mars 1897 i Pécs i Ungarn, død 23. juni 1972 i Vällingby, Sverige) var en ungarsk, senere svensk arkitekt og byplanlegger. Forbát representerte modernismen og var influert av Bauhaus i Tyskland, men også det nederlandske De Stijl.
## Liv
Fred Forbáts foreldre var jødiske, men Forbát ble senere selv konfesjonsløs. Han studerte arkitektur og kunst i Budapest og München.

Forbát arbeidet fra 1920 til 1922 sammen med Walter Gropius i Weimar. I perioden 1925–1928 var han sjefarkitekt for entreprenøren Adolf Sommerfeld i Berlin. I 1926 sluttet han seg til foreningen av modernistiske arkitekter kalt Ringen.

Forbát bodde i Sovjetunionen fra 1932 til 1933. Han hadde mottatt et prosjektstipend fra den sovjetiske regjering for delta i et statlig prosjekt for boliutbygging kalt «Standardgorprojekt». I Sovjetunionen arbeidet han også med den tyske og sosialdemokratiske arkitekten Ernst May. Forbát var selv medlem av SPD.

I 1933 emigrerte Forbát til Ungarn og arbeidet samme år med Wilhelm Dörpfeld om utgravningene til dagens verdensarv Olympia i Hellas.

Han var fra 1933 til 1938 tilbake som arkitekt i Ungarn. I 1938 flyttet han til Stockholm for å arbeide med byplanlegging. I Sverige utarbeidet han planer for blant annet Skövde (1949), Landskrona (1951), Kullabygden (1959), Linköping (1967) og Kristinehamn.

Forbát organiserte i 1952 CIAMs møte i Sigtuna og bisto i 1957 med Interbau-prosjektet i Berlin. Han var fra 1959 professor ved Kungliga Tekniska högskolan. Forbát ble i 1969 ekstraordinært medlem av Akademie der Künste i Berlin.

Et arkiv etter Forbát finnes i Arkitektur- och Designcentrum, tidligere Sveriges arkitekturmuseum i Stockholm.

## Kjente verker
Fred Forbát samarbeidet i perioden 1929–1931 med Walter Gropius, Otto Bartning, Hugo Haring og Paul Rudolf Henning med Ringsied­lung (Siemensstadt) i Charlottenburg-Nord. Boligkvarteret ble i 2008 oppført UNESCOs liste over verdens kulturarv. I 1930 tegnet han Mommsenstadion i Charlottenburg. Han var blant arkitektene som tegnet Reichsforschungssiedlung Haselhorst i Haselhorst, Berlin, oppført mellom 1931 og 1932.
## Se også
* Modernistiske boligområder i Berlin
## Referanser

## Eksterne lenker
* Biografi på internettsiden til Karlsruher Institut für Technologie
* Biografi på internettsiden til Arkitektur- och Designcentrum, tidligere Arkitekturmuseet
* Arkitektur- och Designcentrums samlinger på internett
Luigi Carpaneda

**Luigi Arturo Carpaneda** (født 28. november 1925 i Milano, død 14. desember 2011 i Milano) var en italiensk fekter som deltok i de olympiske leker  1956 i Melbourne og 1960 i Roma.

Carpaneda ble olympisk mester i fekting under Sommer-OL 1956 i Melbourne. Han var med på det italienske laget som vant lagkonkurransen i florett foran Frankrike og Ungarn. De andre på laget var Edoardo Mangiarotti, Manlio Di Rosa, Giancarlo Bergamini, Antonio Spallino og Vittorio Lucarelli.

Fire år senere, under 1960 i Roma, vant han en sølvmedalje med det italienske florettlaget som kom på andreplass bak Sovjetunionen. 
## OL-medaljer
* 1956  Melbourne -  **Gull** i fekting, florett lagkonkurranse  Italia
* 1960  Roma -  Sølv i fekting, florett lagkonkurranse  Italia

## Referanser


## Eksterne lenker
*
Bernard Baudoux

**Bernard Paul Arthur Baudoux** (1928–2024) var en fransk fekter som deltok i de olympiske leker 1956 i Melbourne.

Baudoux vant en olympisk olympisk sølvmedalje i fekting under Sommer-OL 1956 i Melbourne. Han var med på det franske laget som kom på andreplass i lagkonkurransen i florett bak Italia. De andre på laget var Claude Netter, Jacques Lataste, Roger Closset, Christian d'Oriola og René Coicaud.

## OL-medaljer
* 1956  Melbourne -  Sølv i fekting, florett lagkonkurranse  Frankrike

## Referanser


## Eksterne lenker
*
József Gyuricza

**József Gyuricza** (født 16. januar 1934 i Hódmezővásárhely, død 11. mars 2020) var en ungarsk fekter som deltok i de olympiske leker i 1956 i Melbourne, 1960 i Roma og 1964 i Tokyo.
 
Gyuricza vant en olympisk bronsemedalje i fekting under Sommer-OL 1956 i Melbourne. Han var med på det ungarske laget som kom på tredjeplass i lagkonkurransen i florett, bak Italia og Frankrike. De andre på laget var Endre Tilli, József Sákovics, Mihály Fülöp, Lajos Somodi og József Marosi.

## OL-medaljer
* 1956  Melbourne -  Bronse i fekting, florett lagkonkurranse  Ungarn

## Referanser


## Eksterne lenker
*
József Marosi

**József Marosi** (født 16. oktober 1934 i Budapest) var en ungarsk fekter som deltok i de olympiske leker 1956 i Melbourne og 1960 i Roma.

Marosi vant to olympiske medaljer i fekting under Sommer-OL 1956 i Melbourne. Han var med på det ungarske laget som kom på andreplass i lagkonkurransen i kårde bak Italia. De andre på laget József Sákovics, Béla Rerrich, Lajos Balthazár, Ambrus Nagy og Barnabás Berzsenyi. Han var også med på det ungarske laget som kom på tredjeplass i lagkonkurransen i florett bak Italia og Frankrike. De andre på laget var Endre Tilli, József Sákovics, József Gyuricza, Mihály Fülöp og Lajos Somodi.

## OL-medaljer
* 1956  Melbourne -  Sølv i fekting, kårde lagkonkurranse  Ungarn
* 1956  Melbourne -  Bronse i fekting, florett lagkonkurranse  Ungarn

## Eksterne lenker
*
Liste over statsledere i 2014

__TOC__

## Afrika

*
*
*
*
*
*
*
*
*
*
*
*
*
*
*

*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

## Asia

## Europa

 

 

## Nord-Amerika

## Oseania

## Sør-Amerika

## Bildegalleri


José_Eduardo_dos_Santos_2.jpg|José Eduardo dos SantosAngolas president(1979–2017)
BoniYayi_inauguration2006.jpg|Yayi BoniBenins president(2006–2016)
Ian_Khama_(2014).jpg|Ian KhamaBotswanas president(2008–2018)
Blaise_Compaoré.jpeg|Blaise CompaoréBurkina Fasos president(1987–2014)
General_Honore_Traore_(Burkina_Faso).jpg|Honoré TraoréBurkina Fasos fungerende president(2014)
Yacouba_Isaac_Zida_2015.jpg|Yacouba ISaac ZidaBurkina Fasos fungerende president(2014)
Michel_Kafando_-_2015_(cropped).jpg|Michel KafandoBurkina Fasos fungerende president(2014–2015)
Luc-Adolphe_Tiao_2012.jpg|Luc-Adolphe TiaoBurkina Fasos statsminister(2011–2014)
Yacouba_Isaac_Zida_2015.jpg|Yacouba Isaac ZidaBurkina Fasos statsminister(2014–2015)
Pierre_Nkurunziza_-_World_Economic_Forum_on_Africa_2008.jpg|Pierre NkurunzizaBurundis president(2005–2020)
President_Adly_Mansour_(cropped).jpg|ʿAdlī Manṣūr, Egypts fungerende president (2013–2014)
Hazem_Beblawy.jpg|Hazem Al BeblawiEgypts fungerende statsminister(2013–2014)
Ibrahim_Mahlab_2014.png|Ibrahim MahlabEgypts statsminister(2014–2015)


## Referanser


## Eksterne lenker
* Herskere gjennom tiden
* WorldStatesmen - et online leksikon over ledere av nasjoner og territorier
* http://www.portalestoria.net/rulers%20countryby.htm 
* [CIDOB Foundation](http://www.cidob.org/es/documentacion/biografias_lideres_politicos/(filtro)/activos)
IMT

**IMT** kan vise til: 

* Fakultet for realfag og teknologi, teknologifakultetet på Norges miljø- og biovitenskapelige universitet (NMBU)
* Institut Mines-Télécom, en fransk *grande école*
Armand Mouyal

**Armand Mouyal** (født 13. oktober 1925 i Oran i Algerie, død 15. juli 1988 i Bures-sur-Yvette) var en fransk fekter som deltok i de olympiske leker 1952 i Helsingfors og 1956 i Melbourne. 
 
Mouyal vant en olympisk bronsemedalje i fekting under Sommer-OL 1956 i Melbourne. Han var med på det franske laget som kom på tredjeplass i lagkonkurransen i kårde bak Italia og Ungarn. De andre på laget var Claude Nigon, Daniel Dagallier, Yves Dreyfus og René Queyroux.

## OL-medaljer
* 1956  Melbourne -  Bronse i fekting, kårde lagkonkurranse  Frankrike

## Eksterne lenker
*
Hans Raastad

**Hans Jørgen Raastad** (født 8. mai 1943 i Skien) var leder for Arbeidernes ungdomsfylking i årene 1969 til 1971.

Raastad tok eksamen ved Telemark Handelsgymnas i Skien og er utdannet siviløkonom fra Norges Handelshøyskole (NHH) i Bergen (1968). Han arbeidet som konsulent ved finansrådmannens kontor i Skien og ble året etter valgt til formann i AUF. Han hadde tidligere vært formann i Klosterskogen og Gimsøy AUL i Skien og formann i Telemark distriktslag av AUF. 

Raastad overtok ledelsen i AUF i en politisk brytningstid med sterk radikalisering blant ungdommen. Raastad og AUF la seg på flere områder på kollisjonskurs med moderpartiet. Spesielt ble AUFs engasjement mot NATO og EEC (EU) problematisk for DNA-ledelsen. Raastad var i en periode også  formann for Vietnambevegelsen i Norge.

Han har arbeidet som økonom i Samvirke Forsikring, Tiden Norsk Forlag og Folkets brevskole. Fra 1988 til 1991 var han administrerende direktør i *[[Dagsavisen|Arbeiderbladet]]* og var en periode formann i Oslo-Avisenes forening. Deretter var han fram til 1993 økonomisjef i Oslo kommunale kontorbedrift, før han ble økonomisjef i Sagene Torshov bydelsforvaltning i Oslo.

Raastad har også vært medlem av representantskapet og kontrollkomiteen i OBOS, styreformann i Norsk Film AS og Utøya AS, medlem av Østlandsdata AS, A-pressens Samvirke AL og Statens styre for Pengelotteriet.

## Referanser
Barnabás Berzsenyi

**Barnabás Berzsenyi** (født 12. februar 1918 i Kemenesmihályfa, død 18. juni 1993 i Osnabrück) var en ungarsk fekter som deltok i de olympiske leker 1952 i Helsingfors og 1956 i Melbourne.

Berzsenyi vant en olympisk sølvmedalje i fekting under Sommer-OL 1956 i Melbourne. Han var med på det ungarske laget som kom på andreplass i lagkonkurransen i kårde bak Italia. De andre på laget József Sákovics, József Marosi, Béla Rerrich, Ambrus Nagy og Lajos Balthazár.

## OL-medaljer
* 1956  Melbourne -  Sølv i fekting, kårde lagkonkurranse  Ungarn

## Referanser


## Eksterne lenker
*
Jenő Hámori

**Jenő Arhand «Gene» Hámori** (1933–2025) var en ungarsk-amerikansk fekter som deltok i de olympiske leker 1956 i Melbourne og 1964 i Tokyo. 
  
Hámori ble olympisk mester i fekting under Sommer-OL 1956 i Melbourne. Han var med på det ungarske laget som kom på vant lagkonkurransen i sabel foran Polen og Sovjetunionen. De andre på laget var Aladár Gerevich, Rudolf Kárpáti, Pál Kovács, Attila Keresztes og Dániel Magay.

Etter OL i 1956 hoppet han av til USA under oppstanden i Ungarn og representerte USA i 1964 i Tokyo.

Jenő Hámori døde 23. november 2025, 92 år gammel.

## OL-medaljer
* 1956  Melbourne –  **Gull** i fekting, sabel lagkonkurranse  Ungarn

## Referanser


## Eksterne lenker
*
Dansk mesterskap i troppsgymnastikk for ynglinge 2013

**Dansk mesterskap i troppsgymnastikk for ynglinge 2013** i TeamGym ble arrangert 18. - 19. mai 2013, i Odense i Danmark. 

I Danmark er juniorklassen for aldersgruppen 13-15 år, mens ynglingeklassen er 15-18 år. Fra 2014 slås disse to klassene sammen til én juniorklasse, slik som i Norge. 

Konkurranseformen TeamGym betyr at man konkurrerer sammenlagt i frittstående, tumbling og trampett.

## Resultater
### Mix
Medaljevinnere:

På de neste plassene kom Odder I.G.F. 5 og VIDAR - Sønderborg 1. 

### Herrer
Medaljevinnere:

På de neste plassene kom TeamGym Aarhus 6, Silkeborg P/D 1 og Svendborg GF 2. 

### Kvinner
Medaljevinnere:

På de neste plassene kom Gladsaxe IF 6, Bellinge-Gymnasterne 2, Gadstrup Team Gym 5, Viborg GF 5 og Ringsted IF - Gymnastik 10.

## Se også
*Dansk mesterskap i troppsgymnastikk 2013
*Dansk mesterskap i troppsgymnastikk for junior 2013

## Eksterne lenker
* DGF - DM og Forbundsmesterskaber Ynglinge, Odense, 18.05.13-19.05.13
Zygmunt Pawlas

**Zygmunt Pawlas** (født 28. oktober 1930 i Jasienica, død 20. juni 2001 i Katowice) var en polsk fekter som deltok i de olympiske leker 1952 i Helsingfors og 1956 i Melbourne. 
 
Pawlas vant en olympisk sølvmedalje i fekting under Sommer-OL 1956 i Melbourne. Han var med på det polske laget som kom på andreplass i lagkonkurransen i sabel bak Ungarn. De andre på laget Jerzy Pawłowski, Wojciech Zabłocki, Marian Kuszewski, Ryszard Zub og Andrzej Piątkowski.

## OL-medaljer
* 1956  Melbourne -  Sølv i fekting, sabel lagkonkurranse  Polen

## Eksterne lenker
*
Laksåga (Fauske)

**Laksåga** er en elv i Fauske kommune, Nordland, og del av Sulitjelmavassdraget. Elva har sin opprinnelse fra Blåmannsisen, renner gjennom Norddalen mot vest og munner ut i Øvervatnet. Langs den nedre del av vassdraget ligger den fraflyttede bygda Lakså. I elva fiskes det årlig en del laks og sjøørret.

Det er i 2013 søkt konsesjon for utbygging av Laksåga kraftverk. Nedrevatnet planlegges regulert mellom kote 171 og kote 172. Vannet ledes fra Nedrevatnet fram til kraftstasjonens utløp i Laksåga på kote 35. Lengden på berørt elvestrekning i Laksåga mellom Nedrevatnet og kraftstasjonen er 2400 m, mens lengde på berørt elvestrekning i Stortverråga er 1200 m ned til samløpet med Laksåga nedenfor kraftstasjonen. Installert effekt vil bli på 4,9 MW, som etter planene vil gi en årsproduksjon på 24,7 GWh. Det er planlagt å slippe en helårlig minstevannføring på 300 l/s i Laksåga og 100 l/s i Stortverråga. Ca. 40 % av Laksågas nedbørfelt er overført til utnyttelse i Siso kraftverk..

## Referanser
Ryszard Zub

**Ryszard Zub** (født 24. mars 1934 i Gologory i Ukraina, død 11. januar 2015 i Padova) var en polsk fekter som deltok i de olympiske leker 1956 i Melbourne, 1960 i Roma og 1964 i Tokyo.

Zub vant en olympisk sølvmedalje i fekting under Sommer-OL 1956 i Melbourne. Han var med på det polske laget som kom på andreplass i lagkonkurransen i sabel bak Ungarn. De andre på laget Jerzy Pawłowski, Zygmunt Pawlas, Marian Kuszewski, Wojciech Zabłocki og Andrzej Piątkowski.

Han vant ytterligere to olympiske medaljer i lagkonkurrane i sabel, sølv i OL-1960 i Roma og bronse i OL-1964 i Tokyo.

## OL-medaljer
*1956  Melbourne -  Sølv i fekting, sabel lagkonkurranse  Polen
*1960  Roma -  Sølv i fekting, sabel lagkonkurranse  Polen
*1964  Tokyo -  Bronse i fekting, sabel lagkonkurranse  Polen

## Eksterne lenker
*
Lakså (Fauske)

**Lakså** (lulesamisk: *Laksoavvo*) er en fraflyttet veiløs bygd i en dal beliggende ved Øvervatnet i Fauske kommune. Det var to gårder i dalen, Lakså ved Laksåbukta og Nordal noe lenger opp i dalen. Laksåga renner gjennom den langstrakte dalen.

## Historie
Gården Lakså nevnes første gang i skattelister og folketellinger i 1665-66 og omtales da som *Laxaaen Øegaard*. Senere i 1801 omtales flere gårder i dalen, nemlig *Laxaae*, *Nordre Laxaae* og *Lieland* eller *Laxaaenbakken*. Det er på denne tiden også etablert en gård lenger ut i bukten ved Øvervatnet som omtales som *Laxaaemark*, senere kjent som Skognes. Ved etableringen av Fauske kommune den 1. januar 1905 gis gården Lakså gårdsnummer 93, Nordal (*Lakså nordre*)  nummer 94 og Skognes (*Laksåmark*) nummer 95.

Mons Petter (1807-1888) som var den fattige samen som fant kobbermalm i Sulitjelma kom fra Lakså.

I 1957 ble Sulitjelmabanen forlenget til Finneid, dermed ble det helt slutt på dampskipstrafikk på Øvervatnet som tidligere var kommunikasjonsmiddel for stedene langs innsjøen. Bygdene langs vannet ble isolert flere uker hver høst og vår når isen la seg på vannet eller den tinte opp og var usikker. Uten skipene ble det ikke mulig å ferdes med egen båt, fordi dampskipene laget farbar råk i isen. Ikke bare Lakså, men også de mindre bygdene Engan og Stifjell ble etterhvert fraflyttet.

I Lakså og Nordal brukes de gamle husene som fritidsboliger. I forbindelse med utbygging av Siso kraftverk i 1960-årene ble det bygget en anleggsvei oppover dalen.

Det var egen skole i bygda.

## Referanser
Frank Andersen

**Frank Andersen** (1920–2005) var leder for Arbeidernes Ungdomsfylking i årene 1949 til 1952.

Andersen var utdannet modellsnekker. Han var engasjert i AUFs Nøtterøy-lag i Vestfold og var i to perioder formann i Vestfold distriktslag. I 1948 ble han sekretær i AUF, før han året etter ble valgt til formann.  

Etter perioden som AUF-leder satt han i tre perioder som Arbeiderpartiets representant i AUF-styret. Han var også sentral da AP og LO på slutten av 1960-tallet stanset AUFs planer om å selge Utøya. 

Senere var Andersen ansatt i Arbeiderpartiet som reisesekretær, organisasjonssekretær og økonomisekretær. Fra 1969 var han DNAs økonomileder. 

## Referanser
Jerzy Pawłowski

**Jerzy Władysław Pawłowski** (født 25. oktober 1932 i Warszawa, født 11. januar 2005 i Warszawa) var en polsk fekter som deltok i de olympiske leker 1952 i Helsingfors, 1956 i Melbourne, 1960 i Roma, 1964 i Tokyo, 1968 i Mexico by og 1972 i München.

Pawłowski ble olympisk mester i fekting under Sommer-OL 1968 i Mexico by. Han vant den individuelle konkurransen i sabel foran Mark Rakita fra Sovjetunionen og Tibor Pézsa fra Ungarn.

Pawłowski vant to olympiske sølvmedaljer i fekting under Sommer-OL 1956 i Melbourne. Han kom på andreplass i sabel, og han var med på det polske laget som kom på andreplass i lagkonkurransen i sabel bak Ungarn. De andre på laget var Wojciech Zabłocki, Zygmunt Pawlas, Marian Kuszewski, Ryszard Zub og Andrzej Piątkowski.

Han vant ytterligere to olympiske medaljer i lagkonkurransene i sabel, sølv i OL-1960 i Roma og bronse i OL-1964 i Tokyo.

## OL-medaljer
* 1968  Mexico by -  **Gull** i fekting, sabel individuelt  Polen
* 1956  Melbourne -  Sølv i fekting, sabel individuelt  Polen
* 1956  Melbourne -  Sølv i fekting, sabel lagkonkurranse  Polen
* 1960  Roma -  Sølv i fekting, sabel lagkonkurranse  Polen
* 1964  Tokyo -  Bronse i fekting, sabel lagkonkurranse  Polen

## Referanser


## Eksterne lenker
*
Sebastián Henao

**Sebastián Henao** (født 5. august 1993) er en colombiansk profesjonell landeveissyklist. Han ble profesjonell i 2014.

## Meritter

;2011
:Etappeseier,  Vuelta del Porvenir de Colombia
;2013
:Sammenlagt og etappeseier, Clásica de Funza

## Referanser


## Eksterne lenker
* 
*
David Tysjler

**David Abramovisj Tysjler** russisk: **Давид Абрамович Тишлер** (født 13. juli 1927 i Kherson i nåværende Ukraina, død 7. juni 2014) var en sovjetisk fekter som deltok i de olympiske leker 1956 i Melbourne og 1960 i Roma.

Tysjler vant en olympisk bronsemedalje i fekting under Sommer-OL 1956 i Melbourne. Han var med på det sovjetiske laget som kom på tredjeplass i lagkonkurransen i sabel bak Ungarn og Polen. De andre på laget Jakov Rylskij, Lev Kuznetsov, Jevgenij Tjerepovskij og Leonid Bogdanov.

## OL-medaljer
* 1956  Melbourne -  Bronse i fekting, sabel lagkonkurranse  Sovjetunionen

## Eksterne lenker
*
Jakov Rylskij

**Jakov Anufriyevisj Rylskij** russisk: **Яков Анйфриевич Рыльский** (født 25. oktober 1928 i Aleksandrovka i nåværende Kasakhstan, død 9. desember 1999 i Moskva) var en sovjetisk fekter som deltok i de olympiske leker 1956 i Melbourne, 1960 i Roma og 1964 i Tokyo.

Rylskij vant en olympisk bronsemedalje i fekting under Sommer-OL 1956 i Melbourne. Han var med på det sovjetiske laget som kom på tredjeplass i lagkonkurransen i sabel bak Ungarn og Polen. De andre på laget Jevgenij Tjerepovskij, Lev Kuznetsov, David Tysjler og Leonid Bogdanov.

Åtte år senere, under Sommer-OL 1964 i Tokyo ble han olympisk mester i fekting, l lagkonkurransen i sabel.

## OL-medaljer
* 1964  Tokyo -  **Gull** i fekting, sabel lagkonkurranse  Sovjetunionen
* 1956  Melbourne -  Bronse i fekting, sabel lagkonkurranse  Sovjetunionen

## Referanser


## Eksterne lenker
*
Gillian Sheen

**Gillian Mary Sheen** (født 21. august 1928 i Willesden) var en britisk fekter som deltok i de olympiske leker  1952 i Helsingfors, 1956 i Melbourne og 1960 i Roma.

Sheen ble olympisk mester i fekting under Sommer-OL 1956 i Melbourne. Hun vant florettturneringen for damer foran Olga Orban-Szabo fra Romania og Renée Garilhe fra Frankrike.

## OL-medaljer
* 1956  Melbourne -  **Gull** i fekting, florett damer   Storbritannia.

## Referanser


## Eksterne lenker
*
Olga Szabó-Orbán

**Olga Orban-Szabo** (1938–2022) var en rumensk fekter som deltok de olympiske leker 1956 i Melbourne, 1960 i Roma, 1964 i Tokyo, 1968 i Mexico by og 1972 i München.

Orban vant en olympisk sølvmedalje i fekting under Sommer-OL 1956 i Melbourne. Hun kom på andreplass i florettturneringen for damer bak britiske Gillian Sheen. Renée Garilhe fra Frankrike ble nummer tre.

## OL-medaljer
* 1956  Melbourne -  Silver i fekting, florett damer   Romania.
* 1968  Mexico by -  Bronse i fekting, florett lag damer   Romania.
* 1972  München -  Bronse i fekting, florett lag damer   Romania.

## Referanser


## Eksterne lenker
*
(278361) 2007 JJ43

**** er et større kuiperbelte-objekt med store halvakse på 47.82 AE. Objektet ble oppdaget 14. mai 2007 ved Palomar Observatory. Dets absolutte størrelsesklasse er på 4.4. Ved en normal albedo, tilsier dette en estimert diameter på mellom 610 og 730 kilometer, eller omtrent samme størrelse som 28978 Ixion. Den amerikanske astronomen Michael E. Brown  regner objektet som en sannsynlig dvergplanet.

## Referanser
Kirkegårdsboken

***Kirkegårdsboken*** (engelsk: *The Graveyard Book*) er ei barnebok fra   av den britiske forfatteren Neil Gaiman. Boka ble tildelt flere priser da den utkom: Newbery-medaljen, Carnegie Medal in Literature, Hugo Award og . I tillegg ble illustratøren Chris Riddell kortlistet til Kate Greenaway-medaljen for sine tegninger i boka. Den skildrer en foreldreløs gutts oppvekst på en kirkegård, med gjenferd som fosterforeldre.  

En mann dreper Nobody Owens familie mens han ennå er et spedbarn. Nobody, kalt Bod, krabber ut fra hjemmet og havner på kirkegården, hvor han blir tatt hånd om av vergene  Silas og frøken Lupescu, som er en vampyr og en varulv. Fortellingen veksler deretter mellom de levendes hverdager - hvor Bod bare klarer seg såvidt, den nedgrodde kirkegården, og fantasylandskap skjult «nede i» noen av gravene. Boka består av åtte novelleaktige kapitler, som skildrer Bods liv i toårsintervaller fra spedbarn til tenåring. Det meste av boka handler om hverdager på og utenfor kirkegården. På 14-årsdagen får han vite at han er en utvalgt nøkkelperson i den store kampen vergene har kjempet mot de onde kreftene, helt siden tidenes morgen. 

Ideen til boka oppsto først da forfatteren i 1985 så sin egen sønn på trehjulsykkel på en kirkegård. Senere ble ideen koblet med Kiplings *[[Jungelboken]]*. Det tok likevel mer enn 20 år før han fullførte ideen. 

Boka utkom på norsk i 2010, oversatt av Stian Omland. Filmrettighetene ble i 2012 kjøpt av Walt Disney Pictures, men det er ennå ikke valgt regissør. Både Henry Selick og Ron Howard har vært nevnt.

## Referanser
Sjøområdet

**Sjøområdet** er det eldste havneområdet i Longyearbyen, og ligger i området mellom Universitetssenteret på Svalbard og Longyear Energiverk på begge sider av munningen av Longyearelva i Adventfjorden. Sjøområdet er eksporthavn for kull fra Longyearbyen. Lengre øst løper Adventelva ut i fjorden, og gjør vannet i Sjøområdet relativt lite saltholdig. I vest er det opparbeidet kaikant, i øst er det en tidevannssone med mye bentisk liv og et rikt liv av vadefugler.

I Sjøområdet ble det første kullet fra Gruve 1 skipet ut omkring og like etter første verdenskrig, inntil det ble anlagt egen kullhavn på Hotellneset. Da Gruve 1 kom i drift ble det anlagt en liten jernbane fra der hvor Svalbard kirke står nå, og ned til sjøen. I dag brukes Sjøområdet i vest (Gammelkaia) som fast kaiplass for Sysselmesteren på Svalbards oppsynsskip *[[Nordsyssel]]*, det skipes fortsatt ut kull herfra, og i øst som privat båthavn. Det er mange fastboende som har båt i havna, og Sjøområdet har en del maritim lettindustri, handelsanlegg, kunstgalleri, m.m. 

Tankanleggene og naustene fra mellom- og etterkrigstiden er bevart, og hele det historiske miljøet Sjøområdet er vernet i medhold av Svalbardmiljøloven (eldre enn 1946).

I nyere tid har det vært en fast målestasjon utenfor Sjøområdet for marinbiologisk og oseanografisk forskning.

## Eksterne lenker
* 
* 
* 
*
Renée Garilhe

**Renée Garilhe** (født 15. juni 1923 i Paris, død 6. juli 1991 i Paris) var en fransk fekter som deltok i de olympiske leker 1948 i London, 1952 i Helsingfors, 1956 i Melbourne og 1960 i Roma. 
 
Garilhe vant en olympisk bronsemedalje i fekting under Sommer-OL 1956 i Melbourne. Hun kom på tredjeplass i florettturneringen for damer bak Gillian Sheen fra Storbritannia og Olga Orban-Szabo fra Romania.

## OL-medaljer
* 1956  Melbourne -  Bronse i fekting, florett damer   Frankrike.

## Referanser


## Eksterne lenker
*
Lynæs kirke

**Lynæs kirke** er en kirke i Torup Sogn, Halsnæs kommune, i Hundesteds bydel Lynæs på Sjælland. Den er tegnet av arkitekten Andreas Clemmensen og sto ferdig i 1901.  

## Kirkebygningen
Clemmensens kirke består av skip, kor, våpenhus i syd og et tårn mot nord i en arkitektonisk stil påvirket av samtidens interesse for middelalderen. I 1944 oppførte arkitekten Adam Møller et sakristi mot syd, og i årene 1958–1959 utvidet arkitekten Rolf Graae koret mot øst og tilføyde et sideskip samt likkapell i kirkens nordside. Kirken har 350 sitteplasser.

I Torup sogn ligger også Torup kirke.

## Referanser


## Eksterne lenker
* Torup Sogn
Fredrik Peter Leganger Næser

**Fredrik Peter Leganger Næser** (født 6. oktober 1816, død 14. juni 1901) var en norsk offiser og hoffsjef.

Han ble offiser i 1837. I 1861 er han rittmester. Han hadde jobbet som trigonometrist, og ble i 1861 kontorsjef i Den norske topographiske Opmaaling. Men så døde 2. direktør i Oppmålingen, generalstabssjef Christopher Lundh i 1865, og året etter ble Næser stillingen, samtidig som han ble generalstabsadjutant i kavaleribrigaden.  I 1876 var han *Förste Hof-Stallmästare, * og hadde allerede rukket å motta  St. Olavs Orden i 1867. Han hadde vært *førsteadjutant* hos kong Carl XV, og fra 1884 til 1889 var han hoffsjef for kong Oscar II. Han ble etterfulgt av Theodor Christian Brun Frølich (1834–1904). I 1888 ble han generalløytnant. I 1890 er han oppført som *generalinspektør og chef for kavaleriet*.

Fredrik Næser var sønn av krigskommissær og oberstløytnant i kavaleriet Johan Fredrik Næser (1781–1845) og Mette Marie Isaksdatter Grüner (1781–1862), og bror til kaptein og ordfører i Elverum Adolph Grüner Næser. Faren var blant annet av slekten Nissen (slekt fra Sønderjylland).

Han tok også bilder som for ettertiden har blitt bevart, for eksempel dette:

Bygdø kongsgård i 1883 OB.F03160A.jpg | Bygdøy kongsgård i 1883.


## Referanser


## Litteratur
* Harsson, Bjørn Geirr og Roald Aanrud 2016: *Med kart skal landet bygges. Oppmåling og kartlegging av Norge 1773-2016*. Hønefoss: Statens kartverk, Ringerike.
Philip Kueber

**Philip Thomas Kueber** (født 17. november 1934 i Galahad, død 23. november 2009 i Victoria) var en canadisk roer som deltok i OL 1956 i Melbourne.
 
Kueber vant en olympisk sølvmedalje i roing under Sommer-OL 1956 i Melbourne. Han var med på den canadiske åtteren som kom på andreplass  konkurransen bak USA. De andre roerne var Richard McClure, Robert Wilson, David Helliwell, Wayne Pretty, William McKerlich, Douglas McDonald og Lawrence West og Carlton Ogawa som var styrmann.

## OL-medaljer
* 1956  Melbourne -  Sølv i roing, åtter  Canada

## Referanser


## Eksterne lenker
*
Markus Høiberg

**Markus Snøve Høiberg** (født 6. juni 1991 i Oppdal) er en norsk tidligere curlingspiller. Han har deltatt i 3 OL og var en del av det norske landslaget fra 2010 til 2022. I tillegg til å spille for Team Minera Skifer fra Oppdal CK var han reserve for Team Ulsrud som ble verdensmestere under VM i 2014 i Beijing. Han var også reserve under Vinter-OL 2014 i Sotsji og i Vinter-OL i 2018 i Pyeongchang, samt i flere verdens og europamesterskap.  

Høiberg satte tredjesten da Norge fikk bronse i junior-VM i 2011. Under Vinter-OL 2022 i Beijing, ble han nummer 6 med skip Steffen Walstad.
## Referanser


## Eksterne lenker
*
Steinsdalselva

**Steindalselva** (også skrevet **Steinsdalelva** eller **Steinsdalselva**) kan vise til:

*Steindalselva (Flora) – ei elv i Kinn kommune i Vestland
*Steinsdalelva – ei elv i Gulen kommune i Vestland
*Steinsdalselva (Kvam) – ei elv i Kvam kommune i Vestland
*Steindalselva (Norddal) – ei elv i Norddal kommune i Møre og Romsdal
*Steinsdalselva (Osen) – ei elv i Osen kommune i Trøndelag
*Steindalselva (Storfjord) – ei elv i Storfjord kommune i Troms
Near Earth Asteroid Tracking

**Near-Earth Asteroid Tracking (NEAT)** var et program utført av NASA og Jet Propulsion Laboratory med oppgave å oppdage jordnære objekter (NEOer). NEAT-prosjektet ble startet i desember 1995 og var aktivt frem til april 2007.

## Historie

Den opprinnelige hovedetterforskeren var Eleanor F. Helin, med medetterforskerne Steven H. Pravdo og David L. Rabinowitz.

NEAT hadde en samarbeidsavtale med U.S. Air Force om å benytte et GEODSS teleskop på Haleakala på Maui i Hawaii. GEODSS er en forkortelse av Ground-based Electro-Optical Deep Space Surveillance og disse vidvinkel Air Force teleskopene var designet for optisk å observere romfartøy i jordbane. NEAT teamet designet et CCD-kamera og datasystem for GEODSS teleskopet. CCD-kameraets format er 4096&nbsp;×&nbsp;4096 pikseler og synsvinkelen er 1.2°&nbsp;×&nbsp;1.6°.

Fra og med april 2001 fikk også Samuel Oschin telescope (1,2 meters blenderåpning Schmidt teleskop ved Palomar Observatory) oppgaven med å lokalisere og følge jordnære objekter. Dette teleskopet er utstyrt med et kamera som består av112 CCD-er som hver har format på 2400&nbsp;×&nbsp;600 piksler. Dette er det teleskopet som fanget bilder som ledet til oppdagelsen av 50000 Quaoar i 2002, samt 90377 Sedna i 2003 (publisert 2004) og dvergplaneten Eris.

I tillegg til å oppdage tusenvis av asteroider, er NEAT også kreditert med å ha gjenoppdaget den periodiske kometen 54P/de Vico-Swift-NEAT og av den *høy riktig bevegende* Teegarden's star. Kometen C/2001 Q4 (NEAT) ble oppdagen den 24. august 2001 av NEAT.

En asteroide har fått sitt navn til ære for programmet, 64070 NEAT, tidlig i 2005.

## Se også
* Liste over jordnære asteroider utfra distanse fra solen
* Planetary Data System (PDS)
* Minor Planet Center
* Catalina Sky Survey
* Lincoln Near-Earth Asteroid Research (LINEAR)
* Lowell Observatory Near-Earth-Object Search (LONEOS)
* Pan-STARRS
* Spaceguard
* Spacewatch

## Referanser


## Eksterne lenker
* Near Earth Asteroid Tracking
San Pablo (León Cortés)

**San Pablo** er en by og administrasjonssentrum i kantonen León Cortés i provinsen San José i Costa Rica. Distriktet San Pablo hadde 4&nbsp;209 innbyggere i 2011..

## Referanser
International Near-Earth Asteroid Survey

**International Near-Earth Asteroid Survey** (INAS) ble organisert og koordinert av Eleanor F. Helin på 1980-tallet, som det internasjonale aspektet ved Planet-Crossing Asteroid Survey (PCAS). INAS forsøkte å etablere en bedre himmeldekning (PCAS opererte kun fra Palomar Observatory) slik at oppdagelse og gjenfinning av jordnære asteroider kunne gjøres på verdensbasis.
Hagen friluftsmuseum

**Hagen friluftsmuseum** (LWL-Freilichtmuseum Hagen – Westfälisches Landesmuseum für Handwerk und Technik) er et museum for håndverk og teknikk i byen Hagen i sørøstre del av Ruhrområdet i Landschaftsverband Westfalen-Lippe (LWL) i delstaten Nordrhein-Westfalen i Tyskland. Museet ble etablert samtidig med Friluftsmuseet i Detmold i 1960 og ble åpnet for publikum tidlig i 1970-åra. 

Museet drives av Landschaftsverband Westfalen-Lippe, regional myndighet for Westfalen og Lippe innen delstaten.  
 
Museet ligger i nærheten av bydelen Selbecke, sør for Eilpe i dalen Mäckingerbach. Museet ligger nær motorveiene E41 og E37.  

Museet har som målsetting å vise historien om områdets håndverk, ikke bare gjenstander og bygninger, men også hvordan verktøy og utstyr ble brukt i praksis. 

Museumsområdet ligger i en liten dal med en elv, og det er flyttet et stort antall bygninger hit; noen av dem ligger plassert som i en landsby. Museet har ca. 60 verksteder av ulike slag håndverk for  by- og bygdehåndverk. I mer enn 20 verksteder demonstreres hvordan verktøy og utstyr brukes. Spesielt interesserte museumsgjester kan ta del i arbeidet. 

## Historien
Så tidlig som i 1920-årene forsøkte en gruppe ingeniører og antikvarer å ta vare på teknologiske monumenter. Initiativtakeren til museet så allerede da for seg at dalen Mäckingerbach ville være et passende museumsområde. Stedet ble valgt fordi vind, vann og vannkraft samt skog var viktige lokaliseringsfaktorer for indusriproduksjon på 17- og 1800-tallet. 

I 1960 ble museet grunnlagt, og 13 år senere kunne portene åpnes for publikum.  På museumsområdet kan en følge utviklingen av håndverk og småindustri i regionen fra slutten av 1700-tallet til inn på 1900-tallet.

## Håndverksfagene
Håndverksfagene som demonstreres på Hagen friluftsmuseum er bl.a. repslaging, smedhåndverk, ølbrygging, baking, garving, trykking, kornmaling og papirproduksjon. 

Friluftsmuseet i Hagen er åpent for publikum fra mars-april til oktober.  


File:Freilichtmuseum Hagen Beige Alert 67.jpg|Museumsbesøkende foran tobakksfabrikken.
File:Freilichtmuseum Hagen Beige Alert 49.jpg|Sigdproduksjon i hammerverket 
File:WFH SchmiedeMuseum.jpg| Bindingsverkshus, flyttet fra Neunkirchen
File:Freilichtmuseum Hagen Beige Alert 75.jpg|Museets reperbane


## Litteratur
* Christian Kleinert, Fritz H. Sonnenschein: *Museum. Westfälisches Freilichtmuseum Hagen* Westermann, Braunschweig 1980, .
* Uwe Beckmann, Lutz Engelskirchen M.A.: *Westfälische Freilichtmuseum Hagen – Landesmuseum für Handwerk und Technik: Museumsführer.* Landschaftsverband Westfalen-Lippe 2005, ISBN 3-926190-18-3.

## Se også
* Liste europeiske friluftsmuseer

## Eksterne lenker
* 
* Museets hjemmeside
Belarus (traktor)

**Belarus**, tidligere **MTZ**, (russisk: Минский тракторный завод) er en traktorfabrikk i Minsk i Belarus. Fabrikken ble grunnlagt 29. mai 1946, og er i dag verdens største enkeltstående traktorfabrikk med nær  ansatte. Fabrikken har fram til i dag (2014) produsert mer enn 3 millioner traktorer av merket Belarus. 

Etter Sovjetunionens sammenbrudd blir Belarus eksportert til mer enn 70 land rundt i hele verden. Pr dags dato produseres det 62 ulike maskiner, fra små parktraktorer med rundt 10 hk til modell 3533.5 med 355 hk. På verdensbasis har Belarus lenge hatt 8 - 10 % av verdensmarkedet. I Norge er andelen mindre.

I Norge har Belarus-traktorene (MTZ) tradisjonelt vært mest benyttet i skogbruket, grunnet sin høge bakkeklaring. De siste årene er Belarus-traktorene betydelig modernisert, og framstår nå som en moderne traktor, men med solide mekaniske løsninger der mange andre traktormerker har valgt dyrere elektroniske løsninger. Belarus kom med sin første sekssylindrede traktor i 1952, denne traktoren var i tillegg den første traktoren Belarus hadde produsert med firehjulstrekk.

I 2014 lanserte Belarus sin foreløpige sterkeste traktor (Belarus 5022) med 500 hestekrefter, man kan få denne traktoren i enten rød eller gullfarge.   

Fabrikken produserer over 60 modeller, og idag importeres 6 av disse til Norge:
*Belarus 320
*Belarus 920
*Belarus 952.3
*Belarus 1025.3
*Belarus 1221.3
*Belarus 1523.3

## Bilder

Fil:Tractor Belarus MTZ-2-2.jpg|"Belarus MTZ-2" nær MTZ-fabrikken i Minsk.
Fil:2011 07 30 Panningen MTZ-5 tractor.jpg|MTZ-5
Fil:Belarus MTS-52.jpg|MTZ-52
Fil:MTZ-80 tractor 2013 G1.jpg|MTZ-80
Fil:Belarus 821 Qurgonteppa 1.jpg|MTZ-82
Fil:Belarus_820.jpg|MTZ-820
Fil:Belarus 952.jpg|MTZ-952
Fil:MTZ-921.3 Belarus Tractor at IndAgra Farm Romexpo 2010.JPG|MTZ-921
Fil:Tractor Belarus-320 MK-2.jpg|MTZ-320
|MTZ-920
Fil:Tractor Belarus-1221-s.jpg|MTZ-1221
Fil:Tractor_Belarus-1522-2.jpg|MTZ-1522
Fil:Belarus_1523.jpg|MTZ-1523
Fil:Belarus_1220.4.jpg|MTZ-1220
Fil:Belarus_1222.jpg|MTZ-1222
Fil:Belarus_1025.jpg|MTZ-1025
Fil:Belarus_2422.jpg|MTZ-2422
Fil:Belarus 3522.jpg|MTZ-3022


## Eksterne lenker
* 
* Norske nettsider for Belarus-traktoren
Nevervatnet

**Nevervatnet** (lulesamisk: *Bæssásjjávrre*) er en innsjø helt sør i Sørfold kommune i Nordland. Vannet ligger delvis over tregrensen. Mot sør er det blankskurte bratte fjellsider opp mot Rismålstuva. 

## Referanser
Herciana Matmuja

**Herciana Matmjula** (født 1990) er en albansk sangerinne.

Hun representerte Albania i Eurovision Song Contest 2014 med sangen *[[Zemërimi i një nate]]* etter å ha vunnet den 52. utgaven av Festivali i Këngës. Melodien ble fremført på engelsk i Eurovision Song Contest med tittelen «One Night's Anger», og ble nummer 15 i semifinalen, og kvalifiserte seg ikke videre til finalen.

## Referanser


## Eksterne lenker
* 
*
Zemërimi i një nate

***Zemërimi i një nate*** er en albansk sang skrevet av Genti Lako, med tekst av Jorgo Papingij, og fremført av Herciana Matmuja.

Sangen var Albanias bidrag i Eurovision Song Contest 2014. Dette ble klart etter at  Matmuja vant den 52. utgaven av Festivali i Këngës.

## Referanser
Kleť-observatoriet

**Kleť Observatory** (*Tsjekkisk*: Hvězdárna Kleť) er et astronomisk observatorium i Den tsjekkiske republikk. Det ligger i regionen Syd-Böhmen, sør for toppen av fjellet Kleť, nær byen České Budějovice. Observatoriumet ble bygget i 1957 og ligger på en høyde av 1070 meter over havet og har omtrent 150 skyfrie netter per år.

## Astronomer
Astronomen Antonín Mrkos arbeidet her fra 1966-1991.

Det to hovedastronomene som for tiden arbeidet ved Kleť er Jana Tichá og hennes ektemann Miloš Tichý.

## Instrumenter
Observatoriumet har to primære teleskoper:
* 1,06-m KLENOT teleskop (siden 2002)
* 0,57-m f/5,2 reflektor (siden 1993)

## Asteroider
Asteroiden 5583 Braunerova ble oppdaget av A. Mrkos ved Kleť i 1989.
Asteroiden 7796 Járacimrman ble gjennoppdaget av Kleť den 16. januar 1996 av Zdeněk Moravec og ble betegnet 1996 BG. Den ble observert inntil april 1996 og deretter igjen i juni og juli 1997. Det ble oppdaget at den var en savnet asteroide som tidligere hadde blitt sett to ganger, ved Osservatorio Astronomico di Brera i Nord-Italia den 12. desember 1973 og ved Siding Spring Observatory i Australia den 8. og 9. juli 1990. Asteroiden 4250 Perun (Zdeňka Vávrová, 1984)

## Referanser


## Eksterne lenker
*
San Isidro (Vázquez de Coronado)

**San Isidro** er en by og administrasjonssentrum i kantonen Vázquez de Coronado i provinsen San José i Costa Rica. Distriktet San Isidro hadde 16&nbsp;625 innbyggere i 2011.

## Referanser
Victoria Rung

**Victoria Rung** (født 1992) er en norsk svømmer fra Stavanger som svømmer for Madla Svømmeklubb.  

Under NM Kortbane 2013 vant hun gull sammen med Maria Thompson Clausen, Vilde Tengesdal og Eva Marie W. Østerhus på 4 x 200 m fri. I samme NM tok hun sølv på 400 m fri og bronse på 200 m fri. 

Hun er søster til Sarah Louise Rung.

## Kilder
*Aftenposten.no: Det skulle bare være en enkel operasjon
*livetiming.medley.no: medaljeoversikt
Themisto abyssorum

***Themisto abyssorum*** er en art innenfor familien Hyperiidae, av ordenen Gammaridea - som inngår i gruppen av amfipoder. Den er en makrozooplankton med kroppsstørrelse på > 1 cm.

Arten er utbredt i Atlanterhavet og Barentshavet og kommer noen ganger inn med varme atlantiske havstrømmer til vestkysten av Svalbard.

## Eksterne lenker
*
Themisto gaudichaudii

***Themisto gaudichaudii*** er en art innenfor familien Hyperiidae, av ordenen Gammaridea - som inngår i gruppen av amfipoder. Den ble oppdaget av F. F. Guérin i 1825.
Den er en makrozooplankton men frittsvømmende, og en predator.

Arten er utbredt i Biscayabukta og andre deler av Atlanterhavet, Middelhavet, Sørishavet og nordlige deler av Stillehavet. 
Navnet anses i nyere systematikk som synonymt med *Themisto gaudichaudi* (Guérin, 1825) og *Themisto gracilipes* (Norman, 1869).

Arten har vært forvekslet med en rekke andre, og et stort antall artsnavn regnes som synonymt med denne typearten. Disse omfatter blant annet: *Euthemisto bispinosa* (Boeck, 1871), *Euthemisto compressa* (Goës, 1865), *Euthemisto thomsoni* Stebbing, 1888, *Hyperia gracilipes* (Norman, 1869), *Parathemisto gaudichaudi* (Guérin, 1825), *Parathemisto gracilipes* (Norman, 1869), *Parathemisto gracilipes* (Norman, 1869), *Themisto gaudichaudi* (Guérin, 1825), og *Themisto gracilipes* (Norman, 1869).

## Referanser


## Eksterne lenker
*
Richard McClure

**Richard Neil «Dick» McClure** (1935–2024) var en canadisk roer som deltok i OL 1956 i Melbourne.
  
McClure vant en olympisk sølvmedalje i roing under Sommer-OL 1956 i Melbourne. Han var med på den canadiske åtteren som kom på andreplass  konkurransen bak USA. De andre roerne var Philip Kueber, Robert Wilson, David Helliwell, Wayne Pretty, William McKerlich, Douglas McDonald og Lawrence West og Carlton Ogawa som var styrmann.

## OL-medaljer
* 1956  Melbourne -  Sølv i roing, åtter  Canada

## Referanser


## Eksterne lenker
*
Adrian Ungur

**Adrian Ungur** (født 1985) er en rumensk tennisspiller. Han representerte landet sitt i Sommer-OL 2012 i London, der han ble utslått i første runde i singel. 

## Referanser


## Eksterne lenker
*
Spydeberg Rock Festival

**Spydeberg Rock Festival** er en rockfestival som arrangeres årlig siste helgen i mai i Teboparken i Spydeberg. Festivalen ble etablert og arrangert for første gang i 2011 av Børre Olsen, Kenneth Hansen og Eddy Lyshaug.

Festivalen holdes i slutten av mai hvert år, utenfor TEBO-senteret i Spydeberg Sentrum i Indre Østfold Kommune. Camping finnes for motorsyklister, campingvogner, og telt.

Det er ca. 250 frivillige som jobber med scene, bygging, entré, mat og drikke og sikkerhet.

Festivalområdet er på om lag 6-7 mål og består av en stor hovedscene og en mindre scene i drikketeltet, i tillegg til VIP-område og backstage-område. Festivalen har ulike genre. Bl.a. folkrock, humor-rock, hardrock, pop, og noe hip hop / rap innimellom. Og på dagtid er det familieprogram med for eksempel Fantorangen, Postmann Pat, barnekor, skolekor, skolekorps og annet.

I 2011 ble festivalen arrangert over kun en dag, med totalt 1200 besøkende. I 2013 hadde festivalen i overkant av 7 000 besøkende. I 2015 ble samtlige 8000 billetter solgt til hovedarrangementet på fredag og lørdag. I tillegg kom ca. 1 000 på 5-årsjubileumsarrangementet på søndag.

Spydeberg Rock Festival var hovedarrangementet i tidligere Spydeberg kommunes miljøuke, som startet opp på 1990-tallet. Og festivalen legger stor vekt på miljøet, med mange søppelkasser og grassbeskyttelse foran scenen og rene toalettfasiliteter etc.

Spydeberg Rock Festival ble tildelt Østfoldprisen i 2016.

## Referanser


## Eksterne lenker
*
Themisto

* *[[Themisto abyssorum]]*
* *[[Themisto compressa]]*
* *[[Themisto gaudichaudii]]*
* *[[Themisto libellula]]*
* *[[Themisto pacifica]]*

***Themisto*** er en slekt i familien Hyperiidae, arter av frittsvømmende amfipoder. De ser ut som små gjennomsiktige reker, og har relativt store øyne. De finnes på store dyp, men svømmer inn i fjorder for eksempel på Svalbard

Disse makrozooplankton blir ca. 2 – 4&nbsp;cm lange og spiser mindre dyreplankton. To av artene ble beskrevet at Stebbing i 1888 på basis av en vitenskapelig ekspedisjon med HMS Challenger 1873-1876. Arten *[[Themisto libellula]]* er ikke uvanlig i fjordene på Svalbard.

## Taksonomi
Taksonomien er komplisert og har vært under regelmessig revisjon. Wolfgang Zeidler peker i 2015 på at slekten trenger revisjon m.h.t. taksonomien. Gruppen ble beskrevet av Guerin i 1825  og formelt systematisert siste gang i 2003. Systematikken nedenfor følger den nyeste taksonomien som angitt i *WoRMS*-databasen.

* **Rekke: [[krepsdyr]] (Crustacea)** - 67.000 arter
** KLASSE storkrepser (Malacostraca) - +25.000 arter Latreille, 1802
*** Underklasse Eumalacostraca Grobben, 1892
**** Overorden posereker (Peracarida) Calman, 1904
***** Orden amfipoder (Amphipoda) - minst 9.725 arter, 1.900 i ferskvann Latreille, 1816
****** Underorden Hyperiidea - 20 / 23 familier, 233 arter H. Milne-Edwards, 1830
******* Infraorden Physocephalata
******** Overfamilie Phronimoidea  Bowman & Gruner, 1975
********* Familie Hyperiidae  Dana, 1852
********** *Slekt Themisto* Guérin, 1825 = *[[Euthemisto]]* Bovallius, 1887 = *[[Paratemisto]]* = *[[Parathemisto]]* Boeck, 1870 = *[[Parathemisto]]* Boeck, 1870
*********** *[[Themisto abyssorum]]*  (Boeck, 1870) - Nord-Atlanteren, Nordsjøen, Barentshavet, Nordishavet
*********** *[[Themisto australis]]*  (Stebbing, 1888) - New Zealand
*********** *[[Themisto compressa]]*  Goës, 1865 = *[[Parathemisto bispinosa]]*  (Boeck, 1871) - Nord-Atlanteren, Irland
*********** *[[Themisto gaudichaudii]]*  Guérin, 1825 = *[[Themisto gaudichaudi]]*  Guérin, 1825 = *[[Themisto gracilipes]]* (Norman, 1869) = *[[Hyperia gracilipes]]* Norman, 1869  - Sørishavet, Atlanterhavet, Middelhavet, Stillehavet
*********** *[[Themisto japonica]]*  (Bovallius, 1887)
*********** *[[Themisto libellula]]*  (Lichtenstein in Mandt, 1822) - Hudsonbukta, Baffinbukta, Nord-Atlanteren, Barentshavet, Nordishavet
*********** *[[Themisto pacifica]]*  (Stebbing, 1888) - nordlige Stillehavet

## Referanser


## Eksterne lenker
*
Lu Yen-hsun

**Lu Yen-hsun** (født 14. august 1983 i Taipei) er en taiwansk tennisspiller. 

Han representerte Kinesisk Taipei under Sommer-OL 2012 i London, der han ble utslått i første runde i singel.

Hans beste resultat i Grand Slam-sammenheng er en kvartfinale fra Wimbledon 2010.

## Referanser


## Eksterne lenker
* 
*
Phronima sedentaria

***Phronima sedentaria*** er en art av frittsvømmende, storøyde amfipoder. De ser ut som små gjennomsiktige reker. De finnes mest på store dyp, og er ca. 2,5&nbsp;cm lange. *Phronima* spiser dyreplankton.

*Phronima sedentaria* bruker ofte døde salper som hus. *Phronima* tjente som inspirasjon til H.R. Gigers *[[Alien]]*-monster.

Arten lever i Atlanterhavet inklusive Norskehavet.

## Eksterne lenker
* 
*  Havforskningsinstituttet - "Alien" fanget i Norskehavet , om *Phronima sedentaria*
*  Still alive? Fine structure of the barrels made by Phronima (Crustacea: Amphipoda) - cat.inist.fr
Carl Zeiss AG

**Carl Zeiss AG** er et foretak i Tyskland som lager optiske systemer, industrielle måleinstrumenter og legeutstyr. Det ble grunnlagt i Jena i 1846 av Carl Zeiss, Ernst Abbe og Otto Schott. Det finnes per 2014 to deler av selskapet, Carl Zeiss AG i Oberkochen med viktige datterselskaper i Aalen, Göttingen og München, og Carl Zeiss GmbH som ligger i Jena. Det er den største produsenten av optisk utstyr i verden.

Carl Zeiss er det største foretaket i Zeiss Gruppe, en av to store avdelingene av Carl-Zeiss-Stiftung. Zeiss Gruppe ligger i Heidenheim og Jena.

En annen avdeling av Carl Zeiss-Stiftung er glassfabrikantene Schott AG og Jenaer Glaswerk som ligger i Mainz og Jena.

Carl Zeiss er en av de eldste eksisterende foretakene for optiske instrumenter i verden.

## Referanser


## Eksterne lenker
*